   JUDEŢUL  IAŞI                       
MUNICIPIUL PAŞCANI                                                     

CONSILIUL LOCAL                                                          

H O T Ă R Â R E 

privind  demolarea  clădirii “Constructie Veche” (Club 2000) 
situata in strada  Stefan cel Mare  nr. 13
                      Consiliul  local al municipiului Paşcani  , judeţul Iaşi ;

                      Având  in vedere  Referatul comun nr. 4279 din 25.03.2008 intocmit de catre   Serviciul Urbanism, Sistematizare, Disciplina in Construcţii si  Compartiment Patrimoniu din  cadrul aparatului  de specialitate al Primarului municipiului Paşcani



Având în vedere Rapoartele de avizare ale  Comisiei de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice, programe europene, ale Comisiei pentru administraţie publică locală, juridică, apărarea ordinii publice, respectarea drepturilor şi libertăţilor cetăţenilor, integrare europeană, programe europene si ale Comisiei de studii, prognoze economico-sociale, buget , finanţe, administrarea domeniului public şi privat , servicii publice, comerţ şi privatizare, programe europene din cadrul Consiliului Local al municipiului Pascani;
                  Având în vedere  H.C.L. nr. 35/28.02.2007 privind  stabilirea  amplasamentului în vederea construirii imobilului Parchetului de pe lângă Judecătoria Paşcani;



Având în vedere H.C.L. nr. 129/31.07.2007  privind aprobarea Planului Urbanistic Zonal pentru construire sediu administrativ „ Parchetul de pe lângă Judecătoria Paşcani ” situat în strada  Ştefan cel Mare nr. 13 din municipiul Paşcani, judeţul Iaşi ;

         Având în vedere prevederile art.8  din Legea nr. 50/1991,  privind  autorizarea lucrărilor de construcţii, republicata, cu modificarile si  completarile ulterioare;


Având în vedere  prevederile art. 36 alin.2 lit.c din Legea nr. 215/2001 – a administraţiei publice locale, republicata, cu modificarile si  completarile ulterioare;
         Având  in vedere prevederile art. 45 alin. (1) din legea  nr. 215/2001, 

H O T A R A S T E


Art.1. Se aprobă  demolarea  clădirii „Construcţie Veche”  din strada  Ştefan cel Mare nr. 13 ,  imobil ce figurează  in Domeniul Public la poz. 795, anexa nr. 3 de atestare a domeniul public al mun. Paşcani, în baza  Hotărârii de Guvern nr. 1354/2001,  motivat de faptul  că  structura  construcţiei  nu mai corespunde  exigenţelor  esenţiale de rezistenţă şi stabilitate   şi prezintă  pericol de autodemolare.



Art.2. Se împuterniceşte primarul municipiului Paşcani   cu  eliberarea autorizaţiei de demolare, în condiţiile prevăzute de Legea  nr.50/1991 , republicata, cu modificarile si  completarile ulterioare.
Art.3. Serviciul Administraţie publică locală va comunica în   copie prezenta hotărâre:
· Instituţiei Prefectului Judeţului Iaşi :

· Primarului municipiului Paşcani ;

· Serviciului Urbanism, amenajarea teritoriului;
· Compartimentului  Patrimoniu;
· Serviciul de Buget,  Financiar,  Contabilitate;
· Mass- media.

